b'\n_START_ARTICLE_\nIdealni konkuren\xc4\x8dni trg\n_START_PARAGRAPH_\nIde\xc3\xa1lni konkur\xc3\xa9n\xc4\x8dni trg je miselni model mehanizma menjave blaga ali storitev v ekonomskih teorijah. Trgovanje na realnih trgih nikoli ne ustreza pogojem idealnega trga. Teoreti\xc4\x8dno bi se z idealnim trgom dosegli najbolj\xc5\xa1i gospodarski u\xc4\x8dinki glede razporejanja virov in sredstev. Udele\xc5\xbeenci trgovanja, ponudniki in povpra\xc5\xa1evalci po blagu ali storitvah \xc5\xbeelijo prikrojiti trg vsak svojim interesom. Kljub temu so realni trgi pomemben \xc4\x8dlove\xc5\xa1ki socialni oziroma kulturni dose\xc5\xbeek._NEWLINE_Delovanje trga zahteva nadzorno avtoriteto. Poleg moralne avtoritet tr\xc5\xbenih obi\xc4\x8dajev je potreben neodvisen tr\xc5\xbeni nadzor, ki ga prostovoljno postavijo udele\xc5\xbeenci trga (na primer borze kot poslovna zdru\xc5\xbeenja), ali pa nadzor uspostavi oblast.'